"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade!
Nagu tavaliselt, toob saate teieni
Soome misjoniühendus One Way Mission.
Tere tulemast saatesse!
Täna näeme viimase suve One Way konverentsi.
Seal esines Classic Praise, kus laulavad Tiina Sinkkonen
ja Leena Liimatainen Soome Rahvusooperist,
David Lyle Morris Uus-Meremaalt
ja kõnelejaks Ron Archer USA-st,
keda tõlgib Kimmo Metsamäki.
Rõõmsaid konverentsihetki!
Kiigu siia kaunis kaarik,
tule kandma koju mind.
Kiigu siia kaunis kaarik,
tule kandma otse koju mind.
Kui jõuad sinna enne mind
tule kanna koju mind.
Kui pühad koos kõik marsivad,
läbi taevalinna värava, oo Jumal,
las mind olla nende hulgas, kui pühad koos kõik marsivad.
Näen juba kaarikut, tean ta tuleb.
Näen juba kaarikut, mis tuleb järgi mul.
Kõik pühad koos, aus marsivad,
igaveseks taeva lä'evad.
Kui pühad koos kõik marsivad,
läbi taevalinna värava, oo Jumal,
las mind olla nende hulgas, kui pühad koos kõik marsivad.
Las mind olla nende hulgas, kui pühad koos kõik marsivad.
Ma väga tahan minna.
Siin võib kohe tummaks jääda.
Ja kui mõelda nende mustanahaliste spirituaalidele,
siis need sündisid, kui nad tegid uuel mandril
puuvillapõllul tööd ja nende selgadel vihisesid
isandate piitsalöögid.
Mõelge sellele sõnumile - keset kõike seda kogesid nad,
et oleme teel koju, vankrid tulevad meile järgi.
Jumala Sõna räägib kõigest, mida Kristus on teinud.
Isegi, kui piitsad vihisevad, Jeesus on teel meile järgi,
et meid koju viia.
See on rahu, lootuse ja kõige allikas.
Siin on kõigi rasside rikkus. Nemad väljendasid seda nii.
Meie soomlased nutame, kuid oleme sama õnnelikud.
Jumala maailm on nii imeline ja oleme teel veel imelisemasse.
Nüüd jutlustab meile vend Ron Archer,
teda tõlgib Kimmo Metsamäki.
"Ja kui tund tuli, istus Jeesus maha ja apostlid koos temaga.
Ja ta ütles neile: "Ma olen südamest igatsenud
seda paasat süüa teiega enne oma kannatamist,
sest ma ütlen teile, ma ei söö seda enam,
kuni kõik on läinud täide Jumala riigis."
Ja ta võttis karika, tänas ning ütles:
"Võtke see ning jagage eneste vahel! Sest ma ütlen teile,
mina ei joo nüüdsest peale viinapuu viljast,
kuni Jumala riik on tulnud."
Ja ta võttis leiva, tänas ja murdis ja andis neile, öeldes:
"See on minu ihu, mis teie eest antakse.
Seda tehke minu mälestuseks!"
Selsamal kombel võttis ta ka karika pärast õhtusöömaaega ja ütles:
"See karikas on uus leping minu veres, mis teie eest valatakse.
Siiski, vaata, minu äraandja käsi on minuga lauas,
sest Inimese Poeg läheb küll ära, nii nagu see on määratud,
ometi häda sellele inimesele, kes ta ära annab!"
Ja nemad hakkasid omavahel arutama, kes see küll võiks nende seast olla,
kes seda kavatseb teha."
Jeesus valmistas neid oma surmaks.
Ta ütles, et vein, mida nad joovad, sümboliseerib Tema verd.
Ja leib, mida nad söövad, sümboliseerib Tema ihu.
See viitab 2. Moosese raamatus kirjeldatud Paasapühale.
Samuti viitab see tulevikku
Jumala poolt oma rahvale antud tõotuse täitumisele.
Seal elame meie täna.
Elame Jeesuse Kristuse esimese ja teise tulemise vahel.
Kui osaleme täna leivamurdmises,
mõistame, et need esindavad Jeesuse surma
ja ülestõusmist.
Mõistame samuti, et me pole veel sisenenud
selle täiusse, mida Kristus pakub meile
oma rahvana
kas individuaalselt või ühiselt.
Rõõmustame arusaamise üle, et Kristuse töö on lõpetatud.
Kui Jeesus rippus ristil
ja ütles: See on lõpetatud,
ei öelnud ta vaid kergendatult: tore, et see möödas on.
Ütlen seda vahest isegi.
Selle konverentsi korraldajad,
kaasa arvatud mu sõber Kimmo,
kes pani üles kogu tehnika,
ütlevad täna õhtul: küll on hea, et see möödas on.
Jeesus ei mõelnud seda.
Jeesus ütles, et kõige eest, mis oli vajalik meie päästeks,
tervenemiseks,
lepituseks,
igaveseks eluks,
on hind makstud.
Töö on lõpetatud.
Jeesuse töö on täiuslik ja lõpetatud.
Samas viiakse seda endiselt ellu meie eludes.
Kui vaadata Luuka 22:24,
mis seal öeldakse?
Jüngrite vahel tõusis vaidlus,
kes neist on suurim.
Kui inimlikud me oleme!
Oh neid juute küll!
Soomlased ja ameeriklased pole sugugi sellised.
Uganda ja Malawi inimesed ei ole ka sellised.
Jeesus selgitab kõike jüngritele,
räägib oma valatud verest ja murtud ihust,
ning meie ütleme: minu issi on suurem kui sinu oma.
Kes meist parem on?
Kui lähme Johannese 13. peatükki,
siis on väga liigutavalt näha,
kuidas Jeesus konflikti lahendab.
Nad ei pea nurgas seisma
ega kirjutama 100 korda tahvlile: mina ei ole suurim.
Jeesus võttis ült oma kuue,
võttis jüngrite ees rätiku
ja veekausi,
põlvitas ning hakkas oma jüngrite jalgu pesema.
Wilson, tule siia.
See on mu vend Aafrikast.
Jeesus võttis neil sandaalid jalast
ja pesi nende jalgu.
Meil on sõdu, poliitilisi konventsioone, uurimusi.
Jeesus lahendab maailma konfliktid
selle kaudu, et lubab oma Ihul saada leivaks
ja oma verel joogiks
ning Ta saab kõige alamaks.
Ta ütles: Hüüate mind Issandaks ja õpetajaks
ja see ma olen,
kuid kui mina olen teie Issand ja olen seda teile teinud,
kui palju enam peaksite teie seda üksteisele tegema.
Oleme rääkinud Püha Vaimu väest ja ligiolust.
Mul ei ole vett ja käterätikut.
Teeme seda kodus, eks.
Armastan sind, vend.
Kas saate sõnumile pihta?
Kui räägime Püha Vaimu väest,
meie hääled valjenevad ja vehime kätega jne.
Jeesuse Kristuse Ihus ongi suur vägi.
Rääkisime eile õhtul, et Jeesuse Kristus on Issand.
See Ta ongi.
Kuid me ei haara kätte riste ja mõõku ega lähe uuesti ristiretkedele.
Roomame oma vaenlaste ette põlvedel.
Mõne nädala eest lugesime Samaaria näljahädast.
Üks prohveteist ütles kuningale,
et homme samal ajal saab vilja väga odavalt.
Samaaria linna värava ees oli neli pidalitõbist.
Pidalitõbised ei ole eriti populaarsed,
nad pidid oma näod katma
ja hüüdma kõikjal, kuhu läksid: Ebapuhas!
Jumal kasutas pidalitõbiseid, et oma rahva eest hoolitseda
ja neile vabanemine tuua.
Nad istusid laagri ees ja mõtlesid,
vaenlane on seal
ja linnas süüa pole.
Linna me ei saa minna, kuna oleme pidalitõbised,
lähme siis vaenlase juurde.
Võib-olla sureme, aga ehk saame enne seda süüa.
Vähemalt sureme täis kõhuga.
Vaenlase laagrisse suundudes
lasi Jumal nende sammudel kõlada otsekui suure armee tulekuna.
Vaenlase laagrisse jõudes olid kõik läinud.
Terve armee oli kadunud.
Alles oli kõik toit ja varustus.
Nad hakkasid seda metsa vedama ja ära peitma,
kuid mõtlesid, et see ei ole õige
ja läksid tagasi Samaariasse.
Jätan selle teema kõrvale. See, mida äsja Wilsoniga tegin.
Kus iganes mul on võimalus langeda inimeste ees põlvili
ja öelda: palun vabandust.
Minu riik Ameerika on maailmas gorillaks.
Me ei ole ainult gorilla toas, vaid gorilla kogu maailmas.
Kui Ameerikat tabab külmetus, jääb maailm kopsupõletikku.
Olen uhke, et olen ameeriklane.
Kuid tean, et oleme teinud maailmas palju rumalaid ja halbu asju.
On aegu, kui pean põlvituma ja andeks paluma.
Isa, anna neile andeks, sest nad ei tea, mida nad teevad
oma uhkuse ja võimutsemisega.
Issand tahab muuta meie suhtumist.
Kui täna siit paigast lahkume,
tahame käia Püha Vaimu täiuses ja väes,
kuid tahame teha seda oma põlvedel.
Tahame teha seda sulase südamega.
Sulane ei ole suurem oma isandast.
Jeesus ütles, et kui mina olen teie Issand
ja olen teinud teile neid asju,
kui palju enam peaksite te seda siis üksteise heaks tegema.
Evangeelium on teenimine,
alama koha võtmine,
teiste pidamine endast tähtsamaks.
Siin toimub midagi väga erilist.
Tundub nagu oleks süüdatud süütenöör
ja varsti toimub suur plahvatus.
Jumal tahab kasutada teid,
et tuua muutust,
kuhu iganes te lähete.
Usun seda.
See ei sünni aga suure risti ja mõõga abil,
vaid selle läbi, mida Jeesus siin tegi.
Selle sõnaga tahaksin täna hommikul lõpetada.
Ta nimi on, Ta nimi Imeline
Ta nimi on, Ta nimi Nõuandja,
Kõikvõimas Jumal, Igavene Isa,
Rahuvürst igavesti.
Kõikvõimas Jumal, Igavene Isa,
Rahuvürst igavesti.
Ta nimi on, Ta nimi Imeline,
Ta nimi on, Ta nimi Nõuandja,
Kõikvõimas Jumal, Igavene Isa,
Rahuvürst igavesti.
Kõikvõimas Jumal, Igavene Isa,
Rahuvürst igavesti.
Sellised meeleolud valitsesid möödunud suvel One Way konverentsil.
Järgmise aasta augustis korraldame Jumala loal
uue konverentsi, kuhu oled teretulnud.
Saate lõpuks esitab Classic Praise ühe spirituaali.
Kiigu siia kaunis kaarik, peatu, lase sõita mul.
Kiiguta, kiiguta, Issand hellalt, kodu mul on teisel pool.
Hesekiel läks põllule ja nägi inglit tööl vankriratta kallal.
Teda ei huvitanud nii palju ratas kui see, mis tunne on sellega sõita.
Kiigu siia kaunis kaarik, peatu, lase sõita mul.
Kiiguta, kiiguta, Issand hellalt, kodu mul on teisel pool.
Hesekiel astus vankrisse ja vanker asus künklikule teele.
Teda ei huvitanud eriti künklik tee, ta tahtis vaid vabaneda oma koormast.
Kiigu siia kaunis kaarik, peatu, lase sõita mul.
Kiiguta, kiiguta, Issand hellalt, kodu mul on teisel pool.
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi